
TAQREEZ | 


Hazrat Maulana Mufti Mohammed 
Abdul Moghni Sahab Madzala AlLAh 
Nazim Madrasa Sabil Alfalah, Hyderabad 


Azeezam Maulvi Mohammed Zainuddin 
Salma maulim madrasa Darul Uloom 
Sabeel-Al-Huda, Viqarabad wa Imaam 
Masjid Arafaat, Viqarabad ne Qur'an wa 
hadees ke zakheere mein se 99 qeemti 
naseehatein jama ki hain aur inko aam 
faham andaaz mein murattab kiya hai. 
Ye aqwal zareen aur geemti naseehaton 
ka majmua hai aur awaam ki sahulat ke 
liye pocket size mein print karane ka irada 

rakhte hain. Ahqar ne is majmua ko dekha 
hai, awaam ul naas ke liye mufeed aur 
nafay maloom hua. Haq Taala azeezam 
ki is kawish ko qubool farmaye aur awaam 
muslimeen ko istefada ka mauqa bakhshe. 


Ameen. 

TAQREEZ 


Hazrat Maulana Syed Ahmed Wameez 
Nadwi Sahab Madzala Al Ali 
Ustaaz Hadees Darul ul-loom Hyderabad 


Ing Lol — fons SO gw 3 SO frend 9 Bas! 
Mufti Zainuddin Qasmi Viqarabad se 


taluq rakhne waale naujawan aalim deen 
hain jo khidmat deen wa islah ummat ka 
bepanah jazba rakhte hain, Darul ul-loom 
Sabeel Al-Huda, Vigqarabad mein tadrisi 
khidmaat anjaam de rahe hain, inhone 
aam musalmanon ki islah ke liye. “99 
qeemti baatein”, Ke unwaan se ek nihayat 
mukhtesar lahiya amal murratab kiya hai 


6 99 Qeemti Baatein 
jo intehayi, mufeed aur saare afraad-e- 
ummat ke liye qabil-e-amal hai. Is mein 
darj ki gayi “99 baatein” darasal poore 
islam ka khulasa aur shariyat islami ka lab 
labab hain. Agar koi in baaton ko madde 
nazar rakh kar zindagi guzare to wo ek 
sachcha aur kamil musalaman keh layega. 
Maujuda adeem alfarsati ke daur mein is 
tarah ke mukhtasar kitabchaon ki shadeed 
zaroorat hai. Zakheem aur muffasil 
kitaabon ke mutale ke liye logon ko fursat 
nahi. Is mein mazkura har baat Qur’an wa 
Hadees ke hawalon se mazeen kar di gayi 
hai. Khudawand Qudus se dua hai ke wo 
isko nafay banaye aur aam musalamanon 
ko 99 baaton ki roshni mein zindagi 
guzarne ki toufeeq aata farmaye. 


Ameen. 

TAQREEZ 


Mohtaram Maulana Mohammed Musadiq 
Al Qasmi sahab Madzala Al Ah 
Nazim T2’limaat Idara Ashraf-ul-loom Trust, Hyderabad. 


trey Let = oe SS gees SO pod 9 Bee 
Maujuda daur mein Alhamdulillah bahut 


se ulma karaam, awam-ul-naas ke mizaaj 
ke pesh nazar- chote chote rasael, kitabche 
aur charts tayyar kar rahe hain jin se kam 
waqt mein bahut nafa ho raha hai. Is 
tarah hamare azeez Maulana Zainuddin 
Sahab Qasmi jinhone mashallah idara 
Ashraf-ul-loom Hyderabad se apne 
taleemi safar ka agaaz kiya aur Azhar 


g 99 Qeemti Baatein 
Hind Darul uloom deoband se faragat 
ke baad deeni khidmat mein badi fikron 
ke saath lage hue hain. Allah Ta’ala ne 
salahiyat wa salehiyat donon ataa farmayi 
hain, unhone bahut mukhtesar lekin 
bahut hi mufeed.......Qur’an wa hadees ki 
roshni mein amaal par ubhaarne wala....... 
kitabcha tayyar kiya hai. Allah Ta’ala inhe 
mazeed likhne ki toufeeq ataa farmaye 
aur Qur’an wa hadees ki hidayat par saari 
umaat-e-muslima ko amal ki toufeeq 
naseeb farmaye. 


Ameen. 

PESH LAFZ 
tay Let oy SSN 4S pues SO ra 9 Be 


Khudaye Zul Jalal ki toufeeq aur iski inayat 
khasa ke tufail ahgar ne — 99 qeemti baaton 
— ka majmua Quran wa hadees ke zakheere 
se ummat-ul- muslimeen ke nafa ke liye 
aam faham andaaz mein jama kiya. 


Chunke  maujuda daur ki bepanah 
mashguliyaat wa masrufiyaat ne deeni 
taalimaat par mushtamil zakheem aur 
tafseeli kitaabaon ke padhne se logon 
ko beniyaz kardiya hai iske bil muqabil 
modalal aur aam faham andaaz mein 
tarteeb diye gaye mukhtesar kitabche aur 

charts ke padhne aur in par amal karne ki 
fiza ab har taraf chayi hui hai. 


Is surat-e-haal ko madde nazar rakhte 
hue ahqar ne — “99 geemti baatein”—ko 
kitabche ki shakal di hai jo miqdaar mein 
thode hain aur jinke padhne mein poori 


sahulat bhi hai. 


Allah ‘Ta’ala jazaye khair ataa farmaye 
Hazrat Maulana Mufti Mohammed 
Abdul Al Moghni Sahab, Maulana 
Musadiq Al Qasmi Sahab, Maulana 
Ahmed Wameez Nadwi Sahab ko ke 
in akabireen ne kitabche ko dekha aur 
pasandeedgi ka izhaar farmaya, zaroori 
tarmeem aur geemti mashwaron se bhi 


nawaza. 
Naiz Rafikhan Mukram Mufti Mashhud 


Uddin Qasmi wa Mufti Wasi Al Rehman 
Qasmi asateza Idara Ashraf-ul- loom ki 

tawajah aur qeemti mashware bhi shamil- 


e-haal rehe. Allah kare ke ye ibtedayi 
koshish andallah qubool ho aur ahqar wa 
qarain ke liye zakheera akhirat ka waseela 
ban jaye. 


Ameen. 


Wasalam 
Mohammed Zainuddin Qasm1 
29\ shaban ul mauzam 1434 hiyri 


(. Bama masjid Akbari, Akbar Bagh, 
Hyderabad) 

1- Allah ki yaad se apne dil ko taaza dam 
rakha ki jiye. 


Is liye ke khuda ki yaad quloob ke liye 
itmenaan ka zariya hai. (Surah Raad, 28) 


2- Allah ki zaat aali par mukamil bharosa 
kijiye 


Is liye ke Allah Ta’ala tawakal karne walon 
ko mehboob rakhte hain. (Surah Nisa) 


3- Shirk wa asbaab shirk se bacha kijiye. 


Isliye ke mushrik ki maghfirat bilkul 
nahi hai. (Surah Nisa, 116) 


4- Sabr aur namaz ke zariye madad talb 
kiya kijiye. 
Isliye ke Allah ki (madad) sabereen ke 
saath hai. (Surah Bagra, 153) 

eee enenterans 

5- Apni zindagi ke tamaam shobaon mein 
sunnat-e-Rasool ka ehtemaam kijtye. 
Isliye ke uswaye Rasool ‘6 hi mein 
kamiyabi hai. (Surah Ahzaab, 21) 


6- Sachchon ki sohbat ekhtiyar kiya kijiye. 


Isliye ke sachchon ki sohbat aadmi ko 
taqwa ke martaba kamaal tak pahoncha 
deti hai. (Surah Tauba, 119) 


7- Shaitan ki patrwt se bacha ki jiye. 


Isliye ke wo (insan) ke liye khula hua 
dushman hai. (Surah Baqra, 208) 


8- Faq ko batil ke saath gutmat karke pesh 
karne se bacha kijiye. 


Isliye ke is amal par Allah ki sakht 
daant hai. (Surah Baara, 42) 

9- Abl-e-ilm aur be-ilm ke darmiyan 
imttyaz gayam kijtye. 
Isliye ke ahl-e-ilm aur be ilm kabhi bhi 
barabar nahi hosakte. (Surah Zamar, 9) 


10- Neik-o-kari ka hukm dene ke saath 1s 
par amal bht kiya kytye. 
Isliye ke logon ko hukm dekar khud 
is par amal se gafil rehna yahudiyon 
ki sifat hai. (Surah Baaqra, 44) 


11-Subah wa sham alaniya sadge wa 
khairaat ka ehtemaam kytye. 
Isliye ke ye ahl-e-imaan ki ahem sifat 
hai. (Surah Al Imran, 274) 


12-Allah Rabul Izzat kitamaam nematon 
ki shukarguzari mein raha kiytye. 


Isliye ke nematon par shukar guzari 
izafe ka sabab hai. (Surah Ibrahim,8) 

13- -Israaf se bachne ki sailed Roshish 
kijtye. 
Isliye ke israaf karne walon ko Allah 
pasand nahi karta. (Surah Inaam, 141) 


14-Fitna sazi se bachne ki mukamil 


koshish kijiye. 
Isliye ke fitna (ka gunah) gatal se 
badh kar hai. (Surah Baara, 217) 


15-Apni pasandeeda cheez ko Allah ki 
raza ke liye diya kijiye. 
Isliye ke pasandeeda cheez ko dekar 
hi kamil neiki ka ajar pasakte ho. 
(Surah Al Imran, 92) 


16-Rishwat lene aur dene ke gunah se 
bacha kijiye. 
Isliye ke rishwat lene wala aur dene 
wala donon jahanumi hain. 
(Tirmizi) 

17- Hazrat Nabi Mukram #it par bakasrat 
darood padhne ka ehtemaam kijiye. 


Isliye ke Aap @@% par ek dafa darood 
padhne se Allah ki 10 rehmatein 


utarti hain. 
(Muslim) 


18- Badgumani ke gunah se bacha kijiye. 


Isliye ke badgumani sab se bada jhoot 
hai. (Bukhari, 5829) 


19-Hamesha sach bolne ka ehtemaam 
Rijiye. 


Isliye ke jhoot bolna munafiq ki 
alamat hai. (Muslim: 211) 


20- Apne khalig se husn-e-zan rakha kijtye. 
Isliye ke Allah ke faisle bande ke 


gumaan ke mutabigq hote hain. 


(Muslim, 4829) 

21-Allah Ta’ala se maangne ki sifat ko na 
bhula kijiye. 


Isliye ke Allah se maangna hi tamaam 
ibadaton ka khulasa hai. = (Tirmizi, 3371) 


22-Qur’an Majeed seekhne aur seekhane 
ka ehtemaam kiytye. 
Isliye ke sab se behtar shakhs wo 
hai jo Qur’an Majeed seekhe aur 
seekhaye. (Bukhari, 4836) 


23-Namaz mein saffaon ke darust rakhne 
ka ehtemam kitye. 


Isliye ke saffaon ki adam darustgi 
apassi ekhtelaf ka sabab hai. (Bukhari) 


24-Neik kaam karen ya iskt taraf 
rehnumayi ki koshish ki jtye. 
Isliye ke neik kaam ki rehbari bhi 
isko anjaam dene ke mutradif hai. 
(Al Targeeb: V1/P 120) 

25-Dhoka dahi se apne aap ko bachaya 
kijtye. 
Isliye ke jo dhoka de wo hum mein se 
nahi hai. (Muslim, 284) 


26- Amanat mein khiyanat karne se bacha 
kijtye. 
Isliye ke amanat mein khiyanat karna 


ye momin ki alamat nahi hai. 
(Muslim, 211) 


2/-Ilm deen ko raza-e-llahi ke liye hasil 
kiya Rijtye. 
Isliye ke digar fasid niyaton (izzat, 
shohrat, riyakari) se hasil karna 
dakhool-e-jahanum ka sabab hai. 


(Tirmizi, 2655) 


28-Wazu ko mukamil sunnaton ke 
ehtamaam ke saath kiya kiyjtye. 


20 99 Qeemti Baatein 
Isliye ke wo wazu jo kamil sunnaton ke 


saath hoga wo agle peechle gunahon ke 
mitne ka zariya hoga. 


(Majmua Al Zuwaid, 542) 


29- Walid ki duaein hamesha liya kijtye. 
Isliye ke walid ki dua aulaad ke hag 


mein qubool hoti hai. 


(Abu Dawood, 15386) 


30-Ahl-e-imaan par laan taan karne se 
bacha kijtye. 


Isliye ke mominon par laanat karna inko 
qatal karne ke manind hai. (Muslim, 303) 


31-Khud ko salam karne mein aage rakha 
kijiye. 
Isliye ke salam mein pahel karne wala 


takabur se bari hoga. 
(Baheqi Shab Ul Imaan,433) 

32-Layani (fuzool, bekaar) cheezon se 
bachne ki koshish kijtye. 
Isliye ke musalmaan ki khoobi ye hai 


ke wo layani cheezon se bachta hai. 
(Tirmizi, 2317) 


33-Dusron se sirf Allah hi ke liye mohabbat 
kiya Rijtye. 
Isliye ke wo sab se afzal kaam hai. 


(Abu Dawood, 4599) 


34-Dusron se sirf Allah hi ke liye bagz kiya 
Rijtye. 
Isliye ke wo sab se ooncha amal hai. 
(Aizan) 


35-Takabur jaise mehluk marz se bacha 
Rijiye. 
Isliye ke jis shakhs ke dil mein zara 
barabar takabur hoga wo jannat mein 
na jayega. (Muslim, 267) 

| 36-Laa ilaha illal laahu ke ward ka 
| ehtemaam kijtye. 


Isliye ke laa ilaha illal laahu imaan ki 


aala shaaq hai. (Muslim, 153) 
37-Raaston se takleefda cheezon ka hataya 

Rijtye. 

Isliye ke ye husool-e-imaan ka asaan 

zariya hai. (Muslim) 
38-Daman-e-haya ko daagdaar hone se 

bachaya kijtye. 

Isliye ke haya imaan ka ahem shoba 

hai. (Muslim) 


39-Dusron ke liye nafay ban ne ki koshish 
Rijtye. 
Isliye ke behtareen shakhs wo hai jo 
dusron ko nafa pahonchaye. 


(Dar Qatni, 661\2) 

40-Zalim ban ne ya mazloom hone se 
bachne ki dua kijiye. 
Isliye ke Huzoor @% ne in donon 


cheezon se panha maangi hai. 


(Abu Dawood, 5094) 


41-Gumrah hone ya gumrah kun shat se 
_ bachne ki dua kijiye. 


Isliye ke Huzoor @% ne in donon 


baton se panah maangi hai. 


(Abu Dawood, 5094) 


42- Makhloog ki etaaat mein khalig ki 


nafarmani se bacha kijiye. 


Isliye ke makhlooq ki eta’at mein 
khalig ki nafarmani jayaz nahi. 


(Ahmed) 


43-Gunahon se tauba wa astaghfaar ka 
ehtemaam kijiye. 


,/, SOI i iE 


Isliye ke Allah tauba karne walon ko 
pasand karte hain. (Sureh Baqra, 222) 


44-Narm mizaji ko apna shewa banaya 
kijtye. 
Isliye ke jo narm mizaji se mehroom 
raha wo saari bhalayi se mehroom 
raha. (Muslim, 6598) 


45-Ulma-e-deen ki tazeem wa tawagqeer 
kiya kijtye. 
Isliye ke jo ulma ki qadar na kare wo 


ummat-e-muslima mein se nahi. 


(Majmua Al-Zuwaid, J\338) 


A6-Chotaon ke saath shafaqat ka muamla 
Rijtye. 
Isliye ke jo chotaon par shafaqat na 
kare wo ummat-e-muslima mein se 


nahi. (Majmua Al-Zuwaid) 

47/-Badon ki bharpur taazeem kiya kijiye. 
Isliye ke jo badon ki taazeem na kare 


wo ummat-e-muslima mein se nahi. 
(Majma Al-Zuwaid) 


48-Apni aulaad ki deeni tarbiyat ki fikar 
Rijtye. 
Isliye ke walid ki taraf se is ki aulaad 
ke liye deeni tarbiyat se badh kar koi 
tohfa nahi. (Tirmizi,1952) 


49- Apne musalmaan bhai se teen din se 
zyada gata-e-talug na kijtye. 
Isliye ke teen din se zyada qata-e- 
ta’luq karne wala jahanumi hai. 


(Abu Dawood, 4914) 


5 O-Apne aap ko paak daman rakha kijtye. 


Isliye ke mardaon ki paak damni 
khud un ki auraton ki paak damni ka 
zariya hai. (Majmua Al Zuwaid) 

51-Khuwa deeni kaam ho ya duntyawt ts 
se gabl namaz ka ehtemaam kijtye. 


Isliye ke Huzoor Ms kisi bhi amar ke 
pesh aane par awalan namaz padhte 
the. (Abu Dawood, 1319) 
52- Farz namazein ba jamat adaa kytye. 
Isliye ke bajamat namaz enfaradi 
namaz se 27 darje fazilat rakhti hai. 
(Muslim, 1477) 
53-Tijarat, sachayi aur amanatdari ke 
saath kiya kijtye. 


Isliye ke sachayi wa amanatdari ke 
saath tijarat karne wala sadiqeen aur 
shuhada ke saath hoga. 


(Tirmizi, 1209) 


54- Salam ke baad musafeha ki koshish kutye. 


Isliye ke musafeha salam ki takmeel 
ka zariya hai. (Tirmizi, 2730) 

55-Apne bhaiyon ki (jayaz) zarooraton ko 
poora karne ki koshish kijtye. 
Isliye ke jo apne bhai ki zaroorat poora 
karega Allah iski jayaz zarooraton ko 
poora karenge. (Abu Dawood, 4893) 


56-Mebmaan ki bharpur taazeem kiya kijiye. 
Isliye ke ye momin ki shaan hai. 
| (Muslim, 50) 
57- Loot maar daaka zani se bacha Rijtye. 
Isliye ke jo loot maar karein wo hum 
mein se nahi. (Tirmizi, 1123) 
58-Baham musafeha ka ehtemaam Rijiye. 
Isliye ke musafeha se keena khatam 
hojata hai. (Mauta Malik, 706) 
5 9- Appas mein hadya dene ka mamool 
rakha kijiye. 


_ Isliye ke hadya appas mein mohabbat 
badhane ke saath dushmanj ko door 


karta hai. (Mauta Malik, 706) 

60-Hasad jaise mehluk marz se bacha kijiye. 
Isliye ke hasad ye deen ko barbaad 
kardeta hai. (Abu Dawood, 4903) 
61- Dhoka bazi karne se bacha kijiye. 


Isliye ke dhokebaaz jannat mein 
dakhil na hoga. (Tirmizi, 1923) 


62- Sifat-e-bakhal se bachne ki koshish kijiye. 
Isliye ke bakheel jannat mein dakhil 
na hoga. (Tirmizi) 

63-Ehsaan jatane ki mazmoom sifat se 
bacha kijtye. 

Isliye ke ehsan jatane wala jannat 

mein dakhil na hoga. (Tirmizi) 
64- Fagra se mohabbat aur inke saath 

hamnashini ekhtiyaar kijiye. 

Isliye ke Huzoor ne in se mohabbat 


aur hamnashini ki targeeb di hai. 
(Al-Hakim, 4/332) 

65-Arbon se dil se mohabbat kiya kijiye. 


Isliye ke Huzoor 85 ne iski targeeb 
di hai. (Al-Hakim, 4/332) 


66-Mauzneen ki betazimi karne se bacha 
kijtye. 
Isliye ke mauzneen qayamat ke din 
zyada lambi gardan wale honge. 
(Muslim, 852) 
67-Deen -e-geem ko 1slam maana kijtye. 
Isliye ke wo halawat imaan ke milne 
ka sabab hai. 
68-Nabi #8 ho sachcha rasool maana Rijiye. 
Isliye ke wo bhi halawat imaan ke 
husool ka wasila hai. 
69-Qatal momineen ke jurm-e-azeem se 


bacha kijiye. 
Isliye ke gatal momin Allah ke 


nazdeek -saare duniya ke khatam 
hojane se badhkar hai. _(Nisayi, 3995) 


30, Ci‘ Qe nti Barat 
70-Beemaron se dua ki darkhuwast kiya 
kijtye. 
Isliye ke beemaron ki dua farishton ki 
tarah qubool hoti hai. (Ibn Maja,1441) 


71-Kisi bhi kaam se pehle Insha Allah 
kaha kijiye. 


Isliye ke Alalh ki mashiyat ke baghair 
koi kaam nahi hota. (Sureh Kahaf, 23) 


12-Achchi baaton ka hukm aur buri baaton 
se roka kijtye. 


Isliye ke ye ummat-e-muslima ki 
imtiyazi khususiyat hai. 


(Surah Al-Imran, 110) 


73-Allah ke gharon ko abaad kiya kijiye. 
Isliye ke masajid ko abaad karna 


ahl-e- imaan ki zimedari hai. 


(Surah Tauba, 18) 

74-Azaan wa agamat ke darmiyan dua ka 
mamool banaya Rijtye. 
Isliye ke azaan wa aqamat ke darmiyan 
ki jaane wali dua qubool hoti hai. 


(Tirmizi, 3594) 


75- Husn-e-khatma ke liye dua kiya kijtye. 
Isliye ke (zindagi) ke tamaam amaal 
ka aitbaar (umdah) khatma par hai. 


(Bukhari) 


76 - Apne amaal mein tkhlaas paida kijtye. 
Isliye ke ikhlaas hi qubooliyat-e- 
amaal ki rooh hai. (Nisayi, 3142) 


77-Posheeda taur par sadqa dene ki koshish 
kijtye. 
Isliye ke posheeda sadqa karna Allah 
ke gusse ko thanda karta hai. 


(Majmua Al-Zuwaid, 3/293) 

78- - Parhezgari, makhloog se beniyazi, 
gumnaami (jaisi umdah) sifaat ko 
ekhtiyaar kiya kijiye. 

Isliye ke Allah in sifaat ke hamil 


bande ko pasand farmate hain. 
(Muslim, 7432) 


79-Namaz miswak kar ke padhne ki 
koshish kijiye. 


Isliye ke miswak kar ke padhi jaane 
wali namaz baghair miswaak ke adaa 
ki jaane wali 70 rakatein padhne se 
afzal hai. (Majmua Al-Zuwaid: 2/ 263) 


8Q0- Har achchi baat ko teen aaa! kehne ka 


| ebtemaam kijiye. 
Isliye ke Huzoor #88 iska hteteuse 


farmate the, taake mukhatibeen baat 
ko achchi tarah samajh jayen. 





(Bukhari,95) 

77 eS 
81-Kutmaan-e-ilm ke jurm se bacha kijtye. 


Isliye ke ba roz-e qayamat kutmaan- 
e-ilm karne wale ke moo mein aag 
lagadi jayegi. (Abu Dawood, 3658) 


$2-Gunah hote hi fauri tauba karliya 
Rijtye. 
Isliye ke behtareen shakhs wohi hai jo 
gunah ke saath hi tauba karlein. 


(Tirmizi, 2499) 


83-Allah ke gadir-e-mutlaq hone ka 


yageen kijiye. 
Isliye ke Allah har cheez par qudrat 
rakhte hain. (Surah Baqra, 20) 


84-Neik kaamon mein niyat darust rakha 
kijiye. 
Isliye ke saare amaal niyat ke mutabiq 
qubool hote hain. (Bukhari) 


34. 99 Qeemti Baatein 


85-Dusron par rahem wa karam ka 
rawatya barta kijtye. 


Isliye ke Allah us shakhs par rahem 
nahi karte jo logon par rahem na 
karein. (Tirmizi, 14) 


86- Cho galkhori se khud ko bachaya Rijiye. 


Isliye ke chogal khor jannat mein 
dakhil na hoga. (Bukhari, 6056) 


8 /-Rishta todhne se bacha kjijye. 


Isliye ke rishta todne wala jannat 
mein dakhil na hoga. (Bukhari, 5984) 


88- Zulm karne se khud ko door rakha 
Rijtye. 
Isliyve ke zulm _ roz-e-qayamat 
andheron ki surat mein hoga. 


(Bukhari, 2384) 


99 Qeemti Baatein 35 
$9-Amaal saleha mukhtesar hi ho magar 
pabandi se kiya kijtiye. 
Isliye ke Allah ke yahan pasandeeda 
amal wohi hai jo pabandi se kiya jaye 
agarcha miqdar mein thoda hi kyun 
na ho. (Muslim) 


90-Apne akhlaag ko umdah rakha kiya 
Rijtye. 
Isliye ke momin achche akhlaaq ki 
wajha se roza rakhne wale aur raat 
bhar ibadat guzar ke muqam ko paa 
leta hai. (Abu Dawood, 479) 


91-Har suni hui baat ka zikar karne se 
bacha kijtye. 
Isliye ke aadmi ke jhoota hone ke liye 


yahi kaafi hai ke wo har suni hui baat 
ko naqal kardein. 

92- Padosiyon ko takleef dene se bacha 
kijtye. 
Isliye ke padosiyon ko takleef dene 


wala jannat mein dakhil na hoga. 


(Muslim, 50) 


93-Paak wa saaf rehne ka ehtemaam kijtye. 
Isliye ke paak rehna adha imaan hai. 


(Muslim) 


94- Rasum wa bid at se apni amli zindagi 
ko bachaya kytye. 
Isliye ke har bid’at gumrahi hai. 


(Muslim) 


95 -Apne gusse par gaboo rakha kiytye. 
Isliye ke pahelwaan wo hai jo gusse 
ke waqt nafs par qaboo paa le. 


(Bukhari, 6114) 

lion ncaa cca eS 


96-Apni khuwahishaat ko shariyat ke 
ta bey banaya kijiye. 

_Isliye ke kamaal-e-imaan ke liye ye 

amal zaroori hai. — (Al-Bagwi, 213) 


97- Gunah-e-geebat se bachne ka bharpur 
ehtemaam kiya kijiye. 
Isliye ke geebat (ka gunah) badkaari 
se bhi badhkar hai. (Mishkat) 


98- Zubaan aur sharmgah ko ma’asiyat ke 
daldal se bachaya kijiye. 
Isliye ke in donon ki hifazat par 
jannat ki basharat hai. (Bukhari) 


99-Allah ke (99) naam yaad karne ka 
ehtemaam kiya kijtye. 
Isliye ke jo in ko achchi tarah yaad 
karlein wo jannat mein dakhil hoga. 


(Tirmizi) 


38 99 Qeemti Baatein 
NOTE 


Wazeh rahe ke mazkura tamaam baatein 
Qur'an wa hadees ki roshni mein hai 
Albatta hubahu ayaat wa ahadees ka 
tarjuma nahi balke sirf mafhoom darj hai. 


Ahl-e-ilm hazrat kisi gqism ki kami 
mehsoos karein to zaroor mutalah 
farmayen, ahqar iske liye behad mamnun 
wa mashkur rahega. Allah Ta’ala hum 
tamaam ko in baaton par sidq dil se amal 
ki toufeeq naseeb farmaye. 


Ameen Ya Rabb- ul-Aalimeen 


